boliggass
Store norske leksikon,Teknologi og industri,Energi,Energi og ressurs
Boliggass, populærbetegnelse på flytende propan som lagres på kundens eiendom i spesialkonstruerte, nedgravde tanker. Boligen forsynes dermed med gass som energibærer på tilsvarende måte som ved levering av fyringsolje.
Boliggass i Norge Boliggass markedsføres i Norge som et totalprodukt ved at gasselskapet leverer hele energisystemet i form av planlegging, utleie av tanker, transport, vedlikehold, innsalg av utstyr i form av gulvvarme, gasspeiser, gassovner og gasskomfyrer osv.Gass som energialternativ i boliger har lenge vært vanlig i utlandet, men er relativt nytt i Norge. Det første boliggass-systemet i Norge ble satt i drift i 1998. Slik direkte bruk av gass er energieffektivt og naturvennlig. Boliggassen inneholder verken svovel, nitrogen eller tungmetaller. Noen steder i Norge brukes også naturgass på tilsvarende måte.